લીઝ હોલ્ડવાળી જમીન ફ્રી હોલ્ડ કરાવવાના પ્રશ્ન જેટલો જ મહત્ત્વનો પ્રશ્ન ટ્રાન્સફર ફીનો છે. જે જમીન અત્યારે લીઝ હોલ્ડમાં છે, તેમાં નામ બદલવાની કોઈ પ્રક્રિયા માટે ડી.ટી.પી.ને ટ્રાન્સફર ફી ભરવી પડે છે. જમીન અંગેના કોઈ પણ જાતના વ્યવહાર માટે આ ફી ભરવી આવશ્યક છે. શરૃઆતમાં ડેવલપમેન્ટ ચાર્જને આધાર બનાવીને ટ્રાન્સફર ફી વસૂલાતી હતી, પરંતુ ૨૦૦૯થી જમીનની જંત્રીને આધાર બનાવીને લેવાય છે. અત્યારે જમીનની જંત્રીમાંથી અગાઉ ભરેલો ડેવલપમેન્ટ ચાર્જ બાદ કરીને આવનારી રકમ ટ્રાન્સફર ફી તરીકે લેવાય છે. જેથી તેમાં ૫૦૦થી ૧૦૦૦ ગણો વધારો થઈ ગયો છે. જે પ્લોટની ટ્રાન્સફર ફી અગાઉ ૨૬૩૫ હતી તે હવે ૮,૬૦,૮૫૭ જ્ેટલી થાય છે. તો બીજા એક કિસ્સામાં જેની ટ્રાન્સફર ફી ૧૭,૮૫૫ હતી તે હવે ૧૫,૩૧,૭૮૧ થઈ ગઈ છે. અલગ-અલગ વિસ્તારમાં અલગ-અલગ પ્લોટ માટે આ આંકડો ફરે છે, પરંતુ તેમાં અકલ્પનીય વધારો થયો છે. ચેમ્બર ભવન ૨૩૦૦ ચો.વારના પ્લોટ પર ઊભું છે. ૨૦૦૩માં આ પ્લોટની ટ્રાન્સફર ફી રૃ.૫૨,૦૦૦ ભરાઈ હતી, પરંતુ આજે આ જ ફી રૃ. દોઢ કરોડની થાય છે. હકીકતે તો આજના ભાવે ડેવલપમેન્ટ ચાર્જમાંથી અગાઉ ભરેલો ડેવલપમેન્ટ ચાર્જ બાદ કરીને જે રકમ આવે તે ટ્રાન્સફર ફી તરીકે લેવી જોઈએ. આ પ્રશ્ને યોગ્ય કરવા કેન્દ્ર સરકારમાં રજૂઆત કરાઈ હોવા છતાં કોઈ પગલાં લેવાયાં નથી. તેથી અત્યારે લોકોને જમીન અંગે કોઈ પણ વ્યવહાર કરે તેમને લાખોની ટ્રાન્સફર ફી ભરવી પડે છે.